[{"text_idx": "#000000", "text": "Glaw trwm yn achosi llifogydd yn Abertawe"}, {"text_idx": "#000001", "text": "Mae'r gwasanaeth ta\u0302n yn ardal Abertawe yn delio a\u0302 chyfres o lifogydd yn dilyn glaw trwm yn oriau man bore Mercher."}, {"text_idx": "#000002", "text": "Fe aeth dau berson yn sownd mewn car ar o\u0302l gyrru i mewn i lifogydd ar Heol Ystumllwynarth am 03:23."}, {"text_idx": "#000003", "text": "Mae rhannau o ddau gartref dan ddw\u0302r yn Sgiwen, ac fe effeithiwyd ar gartref arall ar Heol Castell-nedd yn Llansawel."}, {"text_idx": "#000004", "text": "Yn ardal Sandfields fe wnaeth draenau orlifo, ond ni effeithiwyd ar unrhyw adeiladau, meddai'r gwasanaeth ta\u0302n."}, {"text_idx": "#000005", "text": "Yn ogystal, dywedodd Gwasanaeth Ta\u0302n ac Achub De Cymru eu bod wedi eu galw i siop Costa Coffee ar Heol y Frenhines yng Nghaerdydd am 04:32 wedi i ddw\u0302r ddechrau llifo i mewn i'r adeilad."}, {"text_idx": "#000017", "text": "Cofio Tre\u0302n Bach y Mwmbwls"}]